VALTUUSTOALOITE 4.10.2021

Kevyenliikenteenväyliä ja kiertoliittymä Kurun kirkonkylään

Kurun kirkonkylän turvallisten kouluteiden turvaamiseksi tulee Ylöjärven kaupungin yhdessä

Ely:n kanssa huolehtia, että kevyenliikenteen väylät saada ajan tasalle. Käytännössä väylät

rakentuisivat vaiheittain, siihen tulee laatia toteutussuunnitelma ja tehdä kaavavaraus

uudistuksen yhteydessä.

Virastotie on jo pitkään ollut puutelistalla. Tarve kevyenliikenteen jatkoväylille, tai

leveämmälle pientareelle, on myös Virtaintielle Mekkoholmantien tienhaaraan, Ruovedelle

päin Karjulantielle Muroleen tienhaaraan, Ylöjärvelle päin Poikeluksentielle Olkitaipaleen

tienhaaraan ja Parkanon suuntaan Luoteentielle Papinniementien tienhaaraan asti.

Liikenteen sujuvoittamiseksi kantatie 65:lle Luoteentien ja Virastotien liittymää tulisi

tarkastella kiertoliittymän näkökulmasta. Kantatie 65 on edelleenkin nopein ja lyhyin reitti

Tampereelta Ouluun ja liikennemäärän sen mukaiset. Pääväylälle on ajoittain vaikea päästä

risteäviltä teiltä ja pääväylältä kääntyvät ajoneuvot aiheuttavat turhia vaaratilanteita

vuoroaan odotellessa liikenteen jonoissa.

Joukkoliikenteen näkökulmasta jalankulkijoiden väylät tulee selkeyttää niin, että esimerkiksi

kirkon pysäkki liitetään turvallisesti verkostoon myös Ylöjärven suunnasta.

Ylöjärvellä 4.10.21

Keskustan valtuustoryhmä

Minna Sarvijärvi Pekko Sivonen

Riitta Koskinen Teuvo Hakanen

Esa Toikkonen